Operațiunea Faustschlag
Operațiunea Faustschlag (în ) a reprezentat o ofensivă a Puterilor Centrale în timpul Primului Război Mondial, fiind ultima acțiune majoră a acestora pe Frontul de Est. Ofensiva – desfășurată în intervalul 18 februarie-3 martie 1918, a fost declanșată ca urmare a eșuării negocierilor de pace cu Rusia bolșevică. Trupele acesteia nu au putut să opună o rezistență serioasă, deoarece în contextul revoluției și al războiului civil ajunseseră să fie formate în mare parte din rămășițe ale Armatei Imperiale Ruse și din țăranii înarmați. Ca atare, armatele Puterilor Centrale au capturat largi teritorii în guvernoratele baltice, Bielorusia și Ucraina, forțând guvernul rus să semneze Tratatul de la Brest-Litovsk.